153. löggjafarþing 2022–2023.

Þingskjal 474 — 420. mál.

Fyrirspurn

til dómsmálaráðherra um brottvísanir umsækjenda um alþjóðlega vernd.

Frá Þórunni Sveinbjarnardóttur.

1.	Hversu mörgum hefur verið synjað um alþjóðlega vernd frá upphafi árs 2020 til dagsins í dag?

2.	Hversu mörgum umsækjendum um alþjóðlega vernd hefur verið synjað um efnismeðferð frá upphafi árs 2020 til dagsins í dag?

3.	Hversu margar umsóknir hafa verið metnar bersýnilega tilhæfulausar frá upphafi árs 2020 til dagsins í dag?

4.	Hversu margir umsækjendur um alþjóðlega vernd hafa yfirgefið landið eftir synjun á umsókn frá upphafi árs 2021 til dagsins í dag?

5.	Hversu margar brottvísanir hafa farið fram með lögreglufylgd frá upphafi árs 2021 til dagsins í dag, tilgreint eftir heimaríki/viðtökuríki, og hversu margar þeirra fóru fram með lögreglufylgd:

a.	alla leið til heimaríkis/viðtökuríkis,

b.	hluta af leið til heimaríkis/viðtökuríkis?

6.	Hversu margar brottvísanir til Grikklands hafa verið framkvæmdar árið 2022?

7.	Hversu margar brottvísanir til Ungverjalands hafa verið framkvæmdar frá upphafi árs 2021 til dagsins í dag?

8.	Hversu mörgum börnum hefur Útlendingastofnun tekið ákvörðun um að vísa til Ítalíu á grundvelli 36. gr. útlendingalaga, nr. 80/2016, frá upphafi árs 2021?

9.	Hver er heildarkostnaður lögreglu vegna brottvísana og fylgdar úr landi frá upphafi árs 2021 til dagsins í dag að kostnaði vegna aðgerða innan lands meðtöldum?

Skriflegt svar óskast.